Contingut

# Ús de la plataforma Java

El LibreOffice permet usar la plataforma Java per a executar aplicacions i components basats en l'arquitectura JavaBeans.

El LibreOffice, per poder usar la plataforma Java, ha de disposar del programari Java 2 Runtime Environment. Durant la instal·lació del LibreOffice, se us oferirà l'opció d'instal·lar aquests fitxers si encara no es troben instal·lats. També podeu instal·lar-los ara si és necessari.

Cal que activeu l'ús de la plataforma Java al LibreOffice per a executar aplicacions Java.

- Activeu l'ús de la plataforma Java des del menú LibreOffice ▸ Preferències Eines ▸ Opcions ▸ LibreOffice ▸ Avançat.

Abans d'utilitzar un controlador JDBC, n'haureu d'afegir el camí a la classe. Trieu LibreOffice ▸ Preferències Eines ▸ Opcions ▸ LibreOffice ▸ Avançat i feu clic al botó Camí a les classes. Una vegada hàgeu introduït la informació del camí, reinicieu el LibreOffice.

Les modificacions que feu a LibreOffice ▸ Preferències Eines ▸ Opcions ▸ LibreOffice ▸ Avançat s'utilitzaran fins i tot si ja s'ha iniciat la Java Virtual Machine (JVM, una màquina virtual per a la plataforma Java). Si feu modificacions al ClassPath (camí a les classes Java) haureu de reiniciar el LibreOffice. Passa el mateix per a les modificacions que feu a LibreOffice ▸ Preferències Eines ▸ Opcions ▸ Internet ▸ Servidor intermediari. Només els quadres «Servidor intermediari HTTP» i «Servidor intermediari FTP» i els seus ports poden modificar-se sense que calgui tornar a iniciar l'aplicació, ja que s'analitzaran quan feu clic a D'acord.