Contingut

# Edició d'objectes gràfics

Trieu Visualitza ▸ Barres d'eines ▸ Dibuix per a obrir la barra d'eines Dibuix, si encara no ho està.

Es poden editar i modificar els objectes de dibuix subseqüentment. Els objectes de dibuix que es creen d'aquesta manera són gràfics vectorials; podeu canviar-ne l'escala lliurement sense que perdin qualitat.

Per a crear un rectangle, feu clic a la icona del rectangle i moveu el cursor al punt del document on voleu col·locar una de les cantonades del rectangle. Premeu el botó del ratolí i manteniu-lo premut mentre arrossegueu cap a la cantonada contrària del rectangle. Quan deixeu anar el botó, s'inserirà el rectangle al document. Estarà seleccionat i en podreu editar les propietats mitjançant el menú contextual.

- Per a dibuixar diversos objectes del mateix tipus, feu doble clic a la icona. Per a dibuixar diversos objectes del mateix tipus, feu doble clic a la icona. Dibuixeu diversos objectes del mateix tipus. Per a deixar de dibuixar objectes, feu clic al document sense moure el ratolí.

- Si voleu obrir objectes de dibuix des del centre en comptes d'arrossegar-los des d'una cantonada fins a l'altra, manteniu premuda la tecla Opció Alt mentre arrossegueu. Amb alguns gestors de finestres, potser també haureu de mantenir premuda la tecla meta.

- Si manteniu premuda la tecla Maj mentre arrossegueu, es modifica l'objecte que heu creat. Per exemple, en lloc d'un rectangle obteniu un quadrat, en lloc d'una el·lipse obteniu un cercle... Quan arrossegueu l'ansa d'un objecte existent mentre manteniu premuda la tecla Maj, es conserva la relació d'aspecte de l'objecte.

- Per canviar la mida dels objectes, primer feu-hi clic amb l'eina de selecció per seleccionar-los. Veureu vuit anses al voltant de l'objecte. Quan arrossegueu una de les quatre anses de les cantonades, la cantonada contrària resta fixa i les altres tres cantonades es mouen. Quan arrossegueu una de les anses dels costats, l'altra banda queda fixa.

- Per a canviar l'escala d'un objecte de dibuix, seleccioneu l'objecte i premeu Ordre Ctrl+Tab diverses vegades per a realçar una de les anses. Tot seguit, premeu una tecla de cursor. Per a canviar-ne l'escala de manera més precisa, manteniu premuda la tecla Opció Alt mentre premeu una tecla de cursor. Premeu Esc per a sortir del mode d'edició de punts.

- Per a moure els objectes de dibuix, primer seleccioneu-los. Per a seleccionar més d'un objecte, premeu la tecla Maj mentre feu clic. Feu clic a la vora dels objectes de text per a seleccionar-los. Mentre manteniu premut el botó del ratolí, arrossegueu els objectes a la ubicació nova.

- Per a moure un objecte de dibuix mitjançant el teclat, seleccioneu l'objecte i premeu una tecla de cursor. Per a moure'l de manera més precisa, manteniu premuda la tecla Opció Alt mentre premeu una tecla de cursor.

- Per a introduir text que formi part d'un objecte gràfic, seleccioneu l'objecte i comenceu a teclejar el text. Feu clic fora de l'objecte per a finalitzar la introducció del text. Feu doble clic al text dins d'un objecte per a editar el text.

Per a tornar al mode normal després de crear objectes de dibuix i editar-los, feu clic a una àrea del document que no contingui cap objecte. Si veieu un cursor de dibuix, primer sortiu d'aquest mode mitjançant un clic a la icona Selecciona.

Temes relacionats

Informació sobre les icones individuals

Inserció de gràfics

Inserció d'un gràfic des d'un fitxer

Inserir gràfics de la Galeria arrossegant i deixant anar

Inserció d'una imatge escanejada

Inserció de gràfics des del LibreOffice Draw o el LibreOffice Impress

Inserció d'un diagrama del Calc en un document de text